ایستانبولون فتحی‌نین 567-جی ایلدؤنومو جمهور باشقانی رجب طیب اردوغانین قاتیلدیغی خصوصی پروقرام‌لار ایله قئید اولونور.
ایلک اولا‌راق تورکیه یئلکن فدراسیونو طرفیندن "29 می بوغازیچی فتحینه حؤرمت کئچیشی" تدبیری کئچیریلیب.
ساری یئر ساحیل گوونلیک قوموتانلیغیندان ایستارت گؤتورن تدبیرده میللی ایدمانچی‌لارین دا یئر آلدیغی تورکیه بایراق‌لی گمی‌لر هوبئر قصری‌نین قارشی‌سیندان کئچه‌رک جمهور باشقانی اردوغانی سلاملاییب‌لار.
توپکاپی ساراییندا کئچیریله‌جک خصوصی پروقرامدا ایسه دونیانین ان قدیم و محتشم اوردو اورکستری میللی مودافعه ناظیرلیگی‌نین مهتران دسته‌سی و صنعتچی آرسلان بک سولطان بکوو ایلک دفعه بیرلیکده خصوصی مهتر مارشی اوخویا‌جاق‌لار.
جمهور باشقانلیغی و جمهور باشقانلیغی‌نین ارتباطات ایدارسی‌نین "  یوتیوب" کانال‌لاری و سوسیال مئدیا حساب‌لاریندا تورکیه واختی ایله ساعات 19:00-دا ایستانبولون فتحی خصوصی کنسرت پروقرامی یاییم‌لانا‌جاق.
تورکیه واختی ایله ساعات 19:00-دا اوخچولوق واقفی‌نین فتح کاپی تدبیری کئچیریله‌جک. قران کریم کریم و فتح دعاسی ایله باشلایا‌جاق تدبیرده اننوی تورک اوخچولوق فینا‌لی ایله یاناشی تورکیه میقیاسیندا کئچیریلن "ایستانبولون فتحی" مظمون‌لو شعر یاریشماسی‌نین بیرینجی‌سی ویدئو نوماییشی اولا‌جاق.
جمهور باشقانی اردوغانین تورکیه واختی ایله ساعات 20:53-ده ویدئوکنفرانس ایله ایشتیراک ائدجگی تدبیرده مهتران اورکستری، ایشیق شوو و آتشفشان‌لیق اولا‌جاق.
ایستانبولون فتحی‌نین جوشغوسو ساعات 21:30-دا مدنیت و توریزم ناظیرلیگی‌نین تشکیل ائتدیگی فتح شن‌لیگی ایله آیاصوفیادا داوام ائده‌جک.
پروقرام فاتح سلطان مهمت‌ین ایستانبولو فتح ائدرکن گمی‌لری قورودان یئریتدیگی مسیرلرین اوزریندن کئچیب آیاصوفیایا گلن درون گؤرونتولری ایله باشلایا‌جاق. جمهور باشقانی اردوغانین ویدئوکنفرانسلا ایشتیراک ائدجگی پروقرامدا آیاصوفیانین قارشی‌سیندا قورولان پلاتفورمادا ایستانبولون فتحی ماپپینگ (ویرتوال گؤرونتولر) نوماییشی ایله تقدیم اولونا‌جاق.
